ai4bharat/Pralekha huggingface dataset:
रस्ते वाहतूक आणि महामार्ग मंत्रालय
रस्ते सुरक्षाविषयक समित्या
नवी दिल्ली, 26 जुलै 2018
रस्ते सुरक्षाविषयक जनजागृती करण्यासाठी देशाच्या प्रत्येक जिल्ह्यात “जिल्हा रस्ते सुरक्षा समिती” नेमण्यात आली आहे. रस्ते वाहतूक आणि महामार्ग मंत्रालयाने, संबंधित जिल्ह्यातील लोकसभा खासदाराच्या अध्यक्षतेखाली ही समिती नेमली आहे. एखाद्या जिल्ह्यात एकापेक्षा जास्त खासदार असल्यास त्यापैकी वरिष्ठ खासदार या समितीचे अध्यक्ष असतील.
संबंधित जिल्ह्यातील राज्यसभा खासदार या समितीत विशेष निमंत्रित असतील. समितीमध्ये जिल्हाधिकारी, पोलीस अधिक्षक, जिल्हा परिषदांचे मुख्य कार्यकारी अधिकारी, महापौर, जिल्ह्यातील सर्व आमदार आणि उपविभागीय न्याय दंडाधिकाऱ्यांचा समावेश असेल. रस्ते वाहतूक राज्यमंत्री मनसुख मांडवीय यांनी आज लोकसभेत ही माहिती दिली.
S.Tupe/M.Pange/P.Malandkar
(Visitor Counter : 58
पंतप्रधान कार्यालय
दिवंगत गानसम्राज्ञी लता मंगेशकर यांच्या जयंतीनिमित्त पंतप्रधानांनी केले त्यांचे स्मरण
नवी दिल्ली, 28 सप्टेंबर 2023
दिवंगत गानसम्राज्ञी लता मंगेशकर यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
X या समाज माध्यमावर पंतप्रधान म्हणाले;
“लता दीदींचे त्यांच्या जयंतीनिमित्त स्मरण. भारतीय संगीत क्षेत्रातील त्यांच्या अनेक दशकांपासूनच्या योगदानाने चिरंतन प्रभाव निर्माण केला. त्यांच्या भावपूर्ण सादरीकरणांनी मनात गढलेल्या भावभावना कायम जागृत केल्या. . आणि आपल्या संस्कृतीत त्यांना सदैव एक विशेष स्थान असेल."NM/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आर्थिक व्यवहार विषयक मंत्रिमंडळ समिती
ग्रामीण भागात रस्त्याद्वारे दळणवळणाला चालना
प्रधानमंत्री ग्राम सडक योजना -3 सुरु करायला केंद्रीय मंत्रिमंडळाची मान्यता
नवी दिल्ली, 10 जुलै 2019
देशातल्या ग्रामीण भागाना रस्तामार्गे जोडण्यासाठी मोठी चालना देण्याच्या दृष्टीने,पंतप्रधान नरेंद्र मोदी यांच्या अध्यक्षतेखाली मंत्रिमंडळाच्या अर्थ विषयक समितीच्या आज झालेल्या बैठकीत प्रधान मंत्री ग्राम सडक योजना -3  सुरु करायला मान्यता देण्यात आली. याद्वारे वस्त्यां ते ग्रामीण कृषी बाजारपेठ,उच्च माध्यमिक शाळा आणि रुग्णालयांना जोडणारे महत्वाचे रस्ते तसेच इतर मार्ग मजबूत करण्यात येणार आहेत.
 द्वारे 1,25000 किलो मीटरचे रस्ते मजबूत करण्याचा प्रस्ताव आहे.
प्रभाव
यामुळे ग्रामीण कृषी बाजारपेठ,उच्च माध्यमिक शाळा आणि रुग्णालये यांच्यातली ये-जा सुलभ आणि वेगवान होणार आहे.
पीएमजीएसवाय अंतर्गत बांधण्यात येणाऱ्या रस्त्यांची योग्य देखभाल करण्यात येणार आहे.
वित्तीय परिणाम
यासाठी अंदाजे 80,250 कोटी रुपयांचा खर्च अपेक्षित आहे.
8 ईशान्येकडची राज्ये आणि 3 हिमालयीन राज्ये वगळता इतर राज्यांना 60:40 या प्रमाणात निधी खर्च करण्यात येईल. यासाठी 90:10 या प्रमाणात निधी खर्च केला जाईल.
प्रभाव
प्रकल्प कालावधी 2019-20 ते 2024-25
सपाट भागात 150 मीटर पर्यत,तर हिमालयीन आणि ईशान्येकडच्या राज्यात 200 मीटर पुलांचे बांधकाम
पीएमजीएसवाय-3सुरु करण्याआधी,संबंधित राज्यांना पीएमजीएसवाय च्या अंतर्गत रस्ते बांधल्यानंतर नंतर 5 वर्षे या रस्त्यांच्या देखभालीसाठी पुरेसा निधी पुरवण्यासाठी सामंजस्य करार करायला लागेल.
पीएमजीएसवाय अंतर्गत प्रगती
ही योजना सुरु केल्यापासून एप्रिल 2019 पर्यंत एकूण 5,99,090 किलो मीटरचे रस्ते बांधण्यात आले आहेत. 
पूर्व पीठिका
पीएमजीएसवाय 3 योजना 2018-19 या वर्षाच्या अर्थसंकल्पीय भाषणात वित्त मंत्र्यांनी जाहीर केली.
B.Gokhale/N.Chitale/P.Kor
(Visitor Counter : 110
पंतप्रधान कार्यालय
पंतप्रधान नरेंद्र मोदी यांची मॉरीशसचे पंतप्रधान प्रविंद कुमार जुगनाथ यांच्याशी भेट
जी20 परिषदेमध्ये सहभागी होण्यासाठी मॉरीशसला ‘अतिथी देश’ म्हणून विशेष आमंत्रण दिल्याबद्दल पंतप्रधान जुगनाथ यांनी पंतप्रधान मोदी यांचे मानले आभार
दोन्ही देशांमधील बहुआयामी द्विपक्षीय सहकार्याशी संबंधित बाबींचा नेत्यांनी घेतला आढावा
चांद्रयान-3 मोहिमेच्या यशाबद्दल पंतप्रधान जुगनाथ यांनी पंतप्रधान मोदी यांचे अभिनंदन केले आणि अवकाश क्षेत्रात दोन्ही बाजूंकडून मिळणाऱ्या सहकार्यात आणखी वाढ होईल अशी अपेक्षा व्यक्त केली
दिल्लीमध्ये होऊ घातलेल्या जी-20 शिखर परिषदेच्या निमित्ताने, पंतप्रधान नरेंद्र मोदी यांनी आज, 8 सप्टेंबर 2023 रोजी, मॉरीशसचे पंतप्रधान प्रविंद कुमार जुगनाथ यांची भेट घेतली.
जी20 परिषदेमध्ये सहभागी होण्यासाठी मॉरीशसला ‘अतिथी देश’ म्हणून विशेष आमंत्रण दिल्याबद्दल पंतप्रधान जुगनाथ यांनी पंतप्रधानांचे आभार मानले. भारताच्या जी 20 अध्यक्षतेखाली आयोजित करण्यात आलेल्या कृतिगटांच्या तसेच मंत्रीस्तरीय बैठकांमध्ये मॉरीशसने दर्शवलेल्या सक्रिय सहभागाची पंतप्रधान मोदी यांनी प्रशंसा केली.
भारत आणि मॉरीशस यांच्यातील राजकीय संबंधांना यावर्षी 75 वर्षे पूर्ण होत असतानाच, जी-20 शिखर परिषदेच्या विविध उपक्रमांचे आयोजन होत आहे याबद्दल दोन्ही नेत्यांनी आनंद व्यक्त केला. यावेळी या नेत्यांनी भारत आणि मॉरीशस यांच्यातील बहुआयामी द्विपक्षीय संबंधांचा आढावा देखील घेतला. दोन्ही देशांदरम्यान 30 हून अधिक शिष्टमंडळ स्तरीय दौरे आणि 23 द्विपक्षीय करारांवर झालेल्या स्वाक्षऱ्या यांसह गेल्या वर्षभरात भारत आणि मॉरीशस यांच्यातील द्विपक्षीय घडामोडी आणखी वेगवान झाल्या आहेत याची नोंद या नेत्यांनी घेतली.
चांद्रयान-3 मोहिमेमध्ये मिळालेल्या यशाबद्दल पंतप्रधान मोदी यांचे अभिनंदन करून पंतप्रधान जुगनाथ यांनी अवकाश क्षेत्रात दोन्ही बाजूंकडून मिळणाऱ्या सहकार्यात यापुढे आणखी वाढ होईल अशी अपेक्षा व्यक्त केली
जलसंपदा, नदी विकास आणि गंगा पुनरुत्थान मंत्रालय
नमामी गंगे मिशन अंतर्गत गंगेची स्वच्छता
नवी दिल्ली, 3 जानेवारी 2019
गंगा स्वच्छतेसाठी राज्य सरकारांच्या प्रयत्नांना बळ देण्यासाठी केंद्र सरकारचा नमामी गंगे कार्यक्रम कार्यरत आहे. 30 नोव्हेंबर 2018 पर्यंत 254 प्रकल्पांद्वारे सांडपाणी व्यवस्थापन, जलजीवांचे पुनरुज्जीवन, सांडपाणी प्रक्रिया प्रकल्प, घाटांची बांधणी, स्मशानांचा विकास, नदी पृष्ठभाग शुद्धी, जैववैविधतेची जोपासना आणि वृक्षारोपण आदी कामे केली जात आहेत. यासाठी 24 672 कोटी रुपये मंजूर करण्यात आले आहेत.
सांडपाणी व्यवस्थापनांतर्गत 131 प्रकल्पांद्वारे 3083 दशलक्ष लिटर पाण्यावर प्रक्रिया करण्यात येईल, तसेच 886 दशलक्ष लिटर क्षमतेच्या सांडपाणी प्रकल्पांची डागडूजी करण्यात येईल व 4871 किलोमीटर लांबीच्या सांडपाणी वाहिकांचे जाळे तयार करण्यात येईल. यासाठी आतापर्यंत 4994 कोटी रुपये खर्च करण्यात आले आहेत. केंद्रीय प्रदूषण नियंत्रण मंडळ गंगेच्या पाण्याच्या दर्जाचे निरीक्षण करत आहे. यातून पाण्याचा दर्जा स्वच्छता कार्यां-योग्य आहे आणि सर्व ऋतुंमध्ये नदीतील जैवविविधता या पाण्यात जगू शकेल.
पाण्याच्या प्रदूषणात 40 पेक्षा जास्त ठिकाणांमध्ये सुधार दिसून आला आहे. ही माहिती जलसंपदा, नदी विकास आणि गंगा पुनरुत्थान राज्यमंत्री डॉ. सत्य पाल सिंग यांनी लोकसभेत दिली.
N. Sapre/M. Chopade/D. Rane
(Visitor Counter : 140
पंतप्रधान कार्यालय
“आदिवासी गौरव दिनाच्या माध्यमातून देशाच्या आदिवासी वारशाबद्दल अभिमान व्यक्त करणे आणि आदिवासी समुदायाच्या विकासाचा संकल्प करणे हा ‘पंच प्रण’ अर्थात पाच निश्चयांच्या उर्जेचा भाग आहे”
“भगवान बिरसा मुंडा हे केवळ आपल्या स्वातंत्र्य संग्रामाचे नायक नव्हते तर ते आपल्या अध्यात्मिक आणि सांस्कृतिक उर्जेचे संवाहक देखील होते”
“भारताने आदिवासींच्या उदात्त वारशापासून शिकवण घेऊन भविष्य घडविले पाहिजे. मला खात्री आहे की आदिवासी गौरव दिन हे यासाठीची उत्तम संधी आणि माध्यम ठरेल”
नवी दिल्ली 15 नोव्हेंबर 2022
पंतप्रधान नरेंद्र मोदी यांनी म्हटले आहे की, भगवान बिरसा मुंडा तसेच कोट्यवधी आदिवासी वीरांची स्वप्ने सत्यात उतरविण्यासाठी आपला देश ‘पंच प्रण’ अर्थात पाच निर्धारांच्या उर्जेसह वाटचाल करत आहे. “आदिवासी गौरव दिनाच्या माध्यमातून देशाच्या आदिवासी वारशाबद्दल अभिमान व्यक्त करणे आणि आदिवासी समुदायाच्या विकासाचा संकल्प करणे हा त्याच उर्जेचा भाग आहे,” असे ते म्हणाले.
आदिवासी गौरव दिनानिमित्त दूरदृश्य प्रणालीच्या माध्यमातून पंतप्रधानांनी देशाला केले .
पंतप्रधानांनी भगवान बिरसा मुंडा आदरांजली वाहिली. भगवान बिरसा मुंडा हे केवळ आपल्या स्वातंत्र्य संग्रामाचे नायक नव्हते तर ते आपल्या अध्यात्मिक आणि सांस्कृतिक उर्जेचे वाहक देखील होते आणि म्हणूनच त्यांच्या जयंतीनिमित्त, 15 नोव्हेंबर या दिवशी आपण आदिवासी परंपरांचा उत्सव साजरा करत आहोत.
पंतप्रधान मोदी यांनी स्वातंत्र्य लढ्यात आदिवासी समुदायाने दिलेल्या योगदानाचे तसेच स्वातंत्र्य प्राप्तीसाठी घडलेल्या महत्वपूर्ण आदिवासी चळवळी तसेच लढ्यांचेही स्मरण केले. याप्रसंगी त्यांनी तिलक मांझी यांच्या नेतृत्वाखालील दामिन संग्राम, बुधू भगत यांनी चालविलेली लारका चळवळ, सिंधू-कान्हू क्रांती, ताना भगत चळवळ, वेगडा भील चळवळ, नायकडा चळवळ, संत जोरीया परमेश्वर आणि रूपसिंग नायक, लीमडी दाहोदचा लढा, मानगडचे गोविंद गुरुजी आणि अल्लुरी सीताराम राजू यांच्या नेतृत्वाखालील राम्पा चळवळीचे स्मरण केले.
आदिवासी समुदायाच्या योगदानाची दखल घेण्यासाठी आणि त्याचा उत्सव साजरा करण्यासाठी पंतप्रधान मोदी यांनी या समुदायाने केलेल्या प्रयत्नांची माहिती दिली.देशाच्या विविध भागांमध्ये उभारण्यात येत असलेली आदिवासी संग्रहालये तसेच आदिवासी समुदायाला मोठ्या प्रमाणावर उपयुक्त ठरणाऱ्या जन-धन, गोबरर्धन , वन-धन, स्वयंसहाय्यता बचत गट, स्वच्छ भारत, पंतप्रधान आवास योजना, मातृत्व वंदना योजना, ग्रामीण सेवक योजना, मोबाईल फोन सेवेची जोडणी, एकलव्य विद्यालये, 90% वन उत्पादनांसाठी किमान आधारभूत किंमत निश्चिती, सिकल सेल अॅनिमिया जागरूकताविषयक उपक्रम, आदिवासी संशोधन संस्था, कोरोना प्रतिबंधक लसीकरण मोफत उपलब्ध करून देणे तसेच इंद्रधनुष अभियान यांसारख्या सरकारी उपक्रमांची माहिती दिली.
यावेळी बोलताना पंतप्रधानांनी आदिवासी समाजाचे धैर्य, सामाजिक जीवन तसेच समावेशकता यांवर भर दिला. “भारताने आदिवासी समुदायाच्या उदात्त वारशापासून शिकवण घेऊन भविष्य घडविले पाहिजे. मला खात्री आहे की आदिवासी गौरव हे यासाठीची उत्तम संधी आणि माध्यम ठरेल,” असे पंतप्रधान मोदी समारोप करताना म्हणाले.
कोळसा मंत्रालय
2022-23 या वर्षांत महाराष्ट्रासह नऊ राज्यांमध्ये कोळसा उत्पादनात वाढ
नवी दिल्ली, 31 जुलै 2023
2022-23 या वर्षात देशात कोळशाचे आत्तापर्यंतचे सर्वाधिक उत्पादन झाले. 2021-22 या वर्षात 778.21 दशलक्ष टन कोळशाचे उत्पादन झाले होते. 2022-23 या वर्षात ते उत्पादन 14.77% वाढीसह 893.19 दशलक्ष टन  इतके नोंदले गेले.
आधीच्या वर्षीच्या तुलनेत 2022-23 या वर्षात महाराष्ट्रासह आसाम, छत्तिसगड, झारखंड, मध्य प्रदेश, ओदिशा, तेलंगणा, उत्तर प्रदेश आणि पश्चिम बंगाल या नऊ राज्यांमध्ये कोळसा उत्पादनात वाढ झाली आहे.
तर 2022-23 या वर्षात जम्मू काश्मीरमध्ये याच कालावधीत कोळसा उत्पादन घसरले आहे. देशांतर्गत उत्पादन/ पुरवठा याद्वारे कोळशाला असलेली देशातील गरज, मागणी पूर्ण केली जाते. देशातील कोळसा उत्पादन वाढवणे आणि कोळशाची आयात कमी करणे यावर सरकारचा भर आहे.
केंद्रीय कोळसा, खाण आणि संसदीय कामकाज मंत्री प्रल्हाद जोशी यांनी आज राज्यसभेत लेखी उत्तरात ही माहिती दिली.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
आरोग्य आणि कुटुंब कल्याण मंत्रालय
गुजरातमधील कच्छ येथे ‘बिपरजॉय’ चक्रीवादळाच्या पार्श्वभूमीवर केंद्रीय आरोग्य मंत्री डॉ मनसुख मांडविया यांनी उपाययोजनांच्या सज्जतेचा घेतला आढावा
तयारीचा आढावा घेण्यासाठी भूज हवाईदल तळाला दिली भेट
केंद्रीय आरोग्य मंत्र्यांनी रुग्णालयातील आपत्कालीन सज्जतेचाही घेतला आढावा
नवी दिल्ली, 14 जून 2023
केंद्रीय आरोग्य आणि कुटुंब कल्याण मंत्री, डॉ. मनसुख मांडविया यांनी आज कच्छमध्ये ‘बिपरजॉय’ चक्रीवादळाचा सामना करण्यासाठी केलेल्या तयारीचा, उपाययोजनांचा आढावा घेतला. "अत्यंत तीव्र चक्रीवादळ" या वर्गवारीत असलेले बिपरजॉय उद्या, 15 जून रोजी गुजरातच्या किनारपट्टीवर धडकण्याची शक्यता आहे.
भारतीय हवाई दलाच्या 'गरुड' आपत्कालीन प्रतिसाद पथकाने केलेल्या तयारीचा आढावा घेण्यासाठी केंद्रीय आरोग्यमंत्र्यांनी आज भूज हवाई दल तळाला भेट दिली. आढावा घेतल्यानंतर त्यांनी सांगितले की, “चक्रीवादळापासून जीवित आणि मालमत्तेच्या संरक्षणासाठी आमचे जवान सज्ज आहेत”.
यानंतर डॉ.मांडविया यांनी आपत्कालीन सज्जतेचे मूल्यांकन करण्यासाठी भूज येथील के के पटेल सुपर स्पेशालिटी हॉस्पिटलला भेट दिली. कच्छ जिल्हा सरकारी रुग्णालये, ट्रस्ट संचालित रुग्णालये आणि प्रदेशातील इतर रुग्णालयांमध्ये ऑक्सिजन, व्हेंटिलेटर आणि गंभीर देखभालीसाठी खाटांच्या उपलब्धतेचाही त्यांनी आढावा घेतला.
चक्रीवादळानंतर आवश्यकता भासली तर, तातडीने उपलब्ध करून देण्यात येणाऱ्या आरोग्य सुविधांच्या तयारीचाही केंद्रीय आरोग्यमंत्र्यांनी आढावा घेतला.
डॉ मांडविया यांनी यानंतर कच्छमधील 108 आपत्कालीन रुग्णवाहिका सेवा चालकांशी संवाद साधला आणि सांगितले की "त्यांची तत्परता आणि सहकार्य आत्मविश्वास वाढवणारा आहे."
"चक्रीवादळ बिपरजॉयला तोंड देण्यासाठी पंतप्रधानांच्या मार्गदर्शनाखाली केंद्र आणि राज्य सरकारकडून सर्वतोपरी व्यवस्था केली जात आहे,’’ असे केंद्रीय आरोग्यमंत्र्यांनी सांगितले.
N.Chitale/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
आयुष मंत्रालय
पुण्यातील येवलेवाडी स्थित निसर्गग्राम येथे योग प्रात्यक्षिकांचे आयोजन
पुणे, 6 एप्रिल 2023
यंदाच्या आंतरराष्ट्रीय योग दिनाला 76 दिवस बाकी आहेत; या पार्श्वभूमीवर योग विषयक जनजागृतीसाठी पुण्यातील आयुष मंत्रालयाच्या राष्ट्रीय निसर्गोपचार संस्थेने आज योग प्रात्यक्षिक आणि सरावाचे आयोजन केले होते.
पुण्यातील येवलेवाडी येथे सुरू झालेल्या निसर्गग्राम येथे राष्ट्रीय निसर्गोपचार संस्था व केंद्रीय संचार ब्यूरो यांनी संयुक्तपणे या कार्यक्रमाचे आयोजन केले होते. सकाळी 7.00 वाजता आयुष मंत्रालयाच्या मानक ‘प्रोटोकॉल’नुसार सामूहिक योग प्रात्यक्षिकाने कार्यक्रमाची सुरुवात झाली. उत्स्फूर्त प्रतिसाद देत सर्व वयोगटातील नागरिक यात सहभागी झाले होते.
केंद्रीय संचार ब्यूरो या माहिती आणि प्रसारण मंत्रालयाअंतर्गत काम करणाऱ्या विभागाच्या कलाकारांनी याप्रसंगी योग आधारित गीते तसेच शास्त्रीय नृत्य याद्वारे सांस्कृतिक कार्यक्रम सादर केला.
आंतरराष्ट्रीय भरड धान्य वर्षाच्या निमित्ताने यावेळी सर्व सहभागींना राष्ट्रीय निसर्गोपचार संस्थेने भरड धान्यापासून तयार केलेली न्याहारी दिली. हा कार्यक्रम सर्वांसाठी खुला व विनामूल्य होता.
भारतीय निवडणूक आयोग
कोविड विरोधी लढ्यासाठीच्या निधीत मुख्य निवडणूक आयुक्त आणि निवडणूक आयुक्त त्यांच्या मूळ वेतनाच्या 30 टक्के रक्कम वर्षभर देणार
नवी दिल्ली, 13 एप्रिल, 2020
सध्या जगासोबत भारतही covid-19 महामारिशी झुंजत आहे. या महामारीचा प्रकोप रोखण्यासाठी उपाययोजना करणे तसंच त्याचा सार्वजनिक आरोग्यावर परिणाम न होऊ देणे, सार्वजनिक आरोग्याची जपणूक त्याचप्रमाणे देशाची अर्थव्यवस्था रुळावर ठेवणे हे अत्यंत कठीण काम सरकार तसेच अन्य संस्था करत आहेत. यासंबंधी उपाययोजना करत असताना जी असंख्य पावले उचलली जात आहेत, त्यासाठी सरकार आणि अन्य नागरी संस्थांना अनेक संसाधनांची आवश्यकता भासत आहे. यासाठी लागणऱ्या निधीची व्यवस्था करण्यासाठी सरकारी तिजोरीवरचा वेतनभार थोडा कमी करणे सहाय्यकारी ठरू शकते.
ही बाब लक्षात घेता निवडणूक आयोगाने ऐच्छिक वेतन कपात करुन याला हातभार लावण्याचा निर्णय घेतला आहे. यासाठीचे ऐच्छिक योगदान म्हणून मुख्य निवडणूक आयुक्त सुनील अरोरा, तसेच अशोक लवासा आणि अशोक चंद्रा हे निवडणूक आयुक्त, या तिघांच्याही वेतनात मूळ वेतनाच्या तीस टक्के कपात 1 एप्रिल 2020 पासून एक वर्षभर करण्याचा निर्णय निवडणूक आयोगाने घेतला आहे
B.Gokhale/V.Sahajrao/D.Rane
(
परराष्ट्र व्यवहार मंत्रालय
धारचूला  - धारचूला  येथे महाकाली नदीवर पूल बांधण्यासाठी भारत आणि नेपाळ यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 6 जानेवारी 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज धारचूला - धारचूला  येथे महाकाली नदीवर पूल बांधण्यासाठी भारत आणि नेपाळ यांच्यातील सामंजस्य कराराला मंजुरी दिली आहे.
या सामंजस्य करारावर स्वाक्षऱ्या झाल्यामुळे उभय देशांमधील राजनैतिक संबंधांमध्ये अधिक सुधारणा होईल.
पार्श्वभूमी :
खुल्या सीमा आणि खोलवर रुजलेले उभय देशांमधील लोकांचे परस्परांशी नातेसंबंध आणि संस्कृती यामुळे जवळचा शेजारी म्हणून, भारत आणि नेपाळ यांच्यात मैत्री आणि सहकार्याचे अनोखे नाते आहे. भारत आणि नेपाळ हे दोन्ही देश सार्क, बिमस्टेक सारख्या वेगवेगळ्या प्रादेशिक मंचांवर आणि जागतिक मंचावर एकत्र काम करत आहेत.
S.Kane/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
रेल्वे मंत्रालय
रेल्वे मंत्रालयानं विभागीय रेल्वेंना स्थानकांवरील विश्रमालय पुन्हा सुरू करण्याचा निर्णय घेण्यास मान्यता दिली
कोविड संबंधित प्रोटोकॉलसह स्थानिक परिस्थितीचा देखील विचार करावा
कोविड-19 चा संसर्ग रोखण्यासाठी लॉकडाऊन जाहीर केल्यानंतर ही सोय बंद केली होती
नवी दिल्ली, 3 मार्च 2021
रेल्वे मंत्रालयाने विभागीय रेल्वेंना कोविड संबंधित प्रोटोकॉलसह स्थानिक परिस्थिती लक्षात घेऊन स्थानकांवरील विश्रमालय सुरू करण्याचा निर्णय घेण्यास परवानगी दिली आहे. याआधी रेल्वे मंडळाने आयआरसीटीसी द्वारे व्यवस्थापित हॉटेल, विश्रमालय आणि रेल यात्री निवास पुन्हा सुरु करण्यास परवानगी दिली आहे.
सध्या, आवश्यकतेनुसार टप्प्याटप्प्याने विविध विशेष एक्स्प्रेस / प्रवासी गाड्या सेवा सुरू केल्या आहेत. प्रवाशांच्या सोयीचा विचार करून रेल्वेने, सरकारच्या प्रोटोकॉलचे पालन करून स्थानकांवरील विश्रमालय सुरू करण्याचे ठरविले आहे. कोविड-19 चा संसर्ग रोखण्यासाठी लॉकडाऊन जाहीर केल्यानंतर ही सोय बंद केली होती.M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
माहिती आणि प्रसारण मंत्रालय
बर्लिन चित्रपट महोत्सवामध्ये जोरदार हजेरी लावत भारतीय चित्रपटसृष्टीला जागतिक सहकार्याबाबत अपेक्षा
मराठी चित्रपट 'स्थलपुराण' सह महोत्सवात तीन भारतीय चित्रपटांचे प्रदर्शन
मुंबई, 22 फेब्रुवारी 2020
बर्लिन येथे सुरू झालेल्या तीन मोठ्या युरोपियन चित्रपट महोत्सवांपैकी - कॅन्स आणि व्हेनिस – भारतीय प्रतिनिधी मंडळ हे भारतीय चित्रपटांच्या सहनिर्मितीसाठी आणि भागीदारी विकसित करण्यासंबंधी व्यापक चर्चा करीत आहेत.
प्रतीक वत्स यांचा 'एब आले ऊ!', पुष्पेंद्र सिंग यांचा लैला और सात गीत आणि अक्षय इंदीकर यांचा स्थलपुराण – जुनाट जागा.. या तीन चित्रपटांमुळे भारतीय सिनेमे अधोरेखित झाले आहेत.
अक्षय इंदीकर यांचा मराठी चित्रपट 'स्थलपुराण' हा आठ वर्षाच्या दिघूची कथा सांगतो. वडील बेपत्ता झाल्यानंतर त्यांना शोधण्यासाठी तो तळमळीने प्रयत्न करतो. पण शेवटी शोध न लागल्याने कोकणात आयुष्याच्या संघर्षासह आजी-आजोबांबरोबर राहायला. चित्रपटाच्या कथेतील बदल आणि होणारा तोटा या दोन्ही बाजू या चित्रपटाद्वारे दाखविण्यात आल्या आहेत
इंडीया नेटवर्किंग रिसेप्शन
बर्लिन इंटरनॅशनल फेस्टिव्हलच्या पहिल्या दिवशी माहिती आणि प्रसारण मंत्रालयाने भारतीय उद्योग महासंघाच्या सहयोगाने  इंडिया नेटवर्किंग रिसेप्शन आयोजित केले होते. समारंभात प्रख्यात चित्रपट महोत्सव प्रमुख, आंतरराष्ट्रीय चित्रपट संघटना, चित्रपट एजन्सीज आणि प्रख्यात निर्मिती संस्था एकत्र आल्या होत्या. भारताशी सहयोग वाढविण्यात त्यांनी रस दाखविला.
भारतीय प्रतिनिधी मंडळाने जागतिक चित्रपट क्षेत्रातील अनेक मान्यवरांशी यावेळी चर्चा केली. त्यांनी भारताबरोबर इफ्फी  मध्ये काम करण्याबाबत उत्साहाने तयारी दाखविली आहे आणि सहभाग नोंदविण्याची इच्छा व्यक्त केली आहे.
प्रतिनिधी मंडळाने इस्रायली पॅव्हिलिऑनचे कलात्मक दिग्दर्शक लायर ससून यांची भेट घेतला. इस्रायल इथल्या जेरूसलेम आंतरराष्ट्रीय चित्रपट महोत्सवात भारताच्या सहकार्याने काम करणे आणि त्यात भारताचे प्रदर्शन कसे राहील याबाबत तसेच इफ्फी 2020 मधील त्यांच्या सहभागाबाबत या वेळी चर्चा केली.
तसेच नॅशनल फिल्म अँड व्हिडिओ फाउंडेशन ऑफ साऊथ आफ्रिका चे मुख्य कार्यकारी अधिकारी यांचीही भारतीय प्रतिनिधींनी भेट घेतली. आणि अनिमेशन, गेमिंग, आभासी वास्तव, संवर्धित वास्तव क्षेत्र आदी क्षेत्रांमध्ये सहकार्याने पुढे येण्याबाबत चर्चा झाली.
रेनडान्स फिल्म फेस्टिव्हल, सनडान्स फिल्म फेस्टिव्हल, कान्स फिल्म फेस्टिव्हल, एडिनबर्ग इंटरनॅशनल फिल्म फेस्टिव्हलच्या अधिकाऱ्यांशी भारतीय प्रतिनिधी मंडळ या निमित्ताने चर्चा करणार आहे.
भारतीय विभाग
तत्पूर्वी, बर्लिनेल येथील भारतीय चित्रपट विभागाचे उद्घाटन परराष्ट्रमंत्री डॉ. एस. जयशंकर यांच्या हस्ते झाले. नोव्हेंबरमध्ये गोवा येथे होणाऱ्या 51व्या भारतीय आंतरराष्ट्रीय चित्रपट महोत्सवाच्या पोस्टरचे अनावरण यावेळी त्यांच्या हस्ते करण्यात आले.
बर्लिनमध्ये लक्षवेधी छाप पाडल्यानंतर फिल्म फॅसिलिटेशन ऑफिस च्या सहकार्याने एक खिडकी योजनेतून भारतात चित्रपटांचे चित्रीकरण करण्याबाबत आशादायी आहे. चित्रकर्मींना या माध्यमातून भारतातील 'सिनेमॅटिक टूरिझम' घडविण्यासाठी एक व्यासपीठ मिळणार आहे. माध्यम आणि करमणुकीसाठी अग्रगण्य स्त्रोत म्हणून भारताला प्रोत्साहन देण्याच्या उद्देशाने दृक्-श्राव्य सेवा क्षेत्राला भारत सरकारने यशस्वी सेवांपैकी एक म्हणून मान्यता दिली आहे.
(B.Gokhale/S.Shiekh/D.Rane
दूरसंचार आणि माहिती तंत्रज्ञान मंत्रालय
भारतीय टपाल खात्याकडून 9 ते 15 ऑक्टोबर दरम्यान राष्ट्रीय टपाल सप्ताहानिमित्त विविध उपक्रमांचे आयोजन
नवी दिल्ली, 9 ऑक्टोबर 2020
भारतीय टपाल खात्याकडून दरवर्षी 9 ऑक्टोबर रोजी जागतिक टपाल दिनानिमित्त राष्ट्रीय टपाल सप्ताहाचे आयोजन करण्यात येते. राष्ट्रीय पातळीवर टपाल खात्याच्या कामाविषयी जनतेमध्ये जागृती व्हावी, या उद्देशाने जागतिक टपाल दिन आणि राष्ट्रीय टपाल सप्ताहाचे आयोजन केले जाते.
यावर्षी टपाल खात्याकडून राबवण्यात येणारे उपक्रम पुढीलप्रमाणे:-
|
|
दिनांक
|
|
तपशील
|
|
9 ऑक्टोबर
|
|
जागतिक टपाल दिन
|
|
10 ऑक्टोबर
|
|
बँकींग दिन
|
|
12 ऑक्टोबर
|
|
पीएलआय दिन
|
|
13 ऑक्टोबर
|
|
फिलाटेली दिन
|
|
14 ऑक्टोबर
|
|
व्यवसाय विकास दिन
|
|
15 ऑक्टोबर
|
|
मेल्स डे
यानिमित्त विभागीय पातळीवर सर्व टपाल कार्यालयांची स्वच्छता, जुने नामफलक, कालबाह्य नोटीसा काढणे, जुन्या नोंदी काढून टाकणे अशा विविध उपक्रमांचे आयोजन करण्यात आले आहे. टपालतिकीट संग्राहकांसाठी आभासी कॅम्पस/कार्यशाळा आयोजित करणे, बचत खाते उघडणे, आयपीपीबी खाते उघडणे, आधार जोडणी करणे आणि पीएलआय आरपीएलआय प्रस्ताव सादर करण्यात येणार आहेत.
सर्कल प्रमुख प्रीमियम ग्राहकांना पत्र लिहून व्यवसाय दिल्याबद्दल त्यांचे आभार मानतील. पीओपीएसके, आधार नोंदणी आणि अद्ययावत सुविधा, सीएससी, गंगाजल उपलब्धता या सुविधांविषयी ज्येष्ठ नागरिकांमध्ये जागृती करणे हे उपक्रमही राबवण्यात येणार आहेत.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
राष्ट्रपती कार्यालय
लोहरी, मकर संक्रांती, माघ बिहू आणि पोंगलच्या पूर्वसंध्येला राष्ट्रपती द्रौपदी मुर्मू यांच्या शुभेच्छा
नवी दिल्ली, 12 जानेवारी 2023
लोहरी  मकर संक्रांती, माघ बिहू आणि पोंगल  या सणांच्या पूर्वसंध्येला राष्ट्रपती द्रौपदी मुर्मू यांनी नागरिकांना शुभेच्छा दिल्या आहेत.
एका संदेशात राष्ट्रपतींनी म्हटले आहे की, “लोहरी, मकर संक्रांती, माघ बिहू आणि पोंगल या सणांच्या शुभ मुहूर्तावर, मी देशवासीय आणि अनिवासी भारतीयांना शुभेच्छा देते.
हे सण भारताच्या विविधतेतील एकतेचे प्रतीक आहेत आणि आपल्या संस्कृतीचे वाहक आहेत. ते वेगवेगळ्या प्रदेशात विविध स्वरूपात साजरे केले जातात परंतु त्यांचा उद्देश सामाजिक सलोखा आणि बंधुत्वाची भावना मजबूत करणे हा आहे. हे सण साजरे करून आपणही निसर्गाप्रती कृतज्ञता व्यक्त करतो.
या सर्व सणांनी भारतातील विविध समुदायांना प्रेम, सौहार्द आणि आपुलकीच्या बंधनात बांधावे तसेच सर्वांना आनंद मिळावा आणि सगळ्यांची भरभराट होवो अशी मी कामना करते .”
Please click here to see the President's message -
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
पंतप्रधान कार्यालय
पंतप्रधानांनी केदारनाथ मंदिरात घेतले दर्शन, मंदिर परिसरातील पुनर्बांधणी प्रकल्पांचा पंतप्रधानांकडून आढावा
(नवी दिल्ली, 7 नोव्हेंबर 2018
दिवाळीनिमित्त पंतप्रधान नरेंद्र मोदी यांनी, केदारनाथ मंदिरात जाऊन भगवान केदारनाथाचे दर्शन घेतले. पंतप्रधानांनी ऐतिहासिक केदारनाथ मंदिरात प्रार्थनाही केली. त्यानंतर त्यांनी मंदिर परिसराची पाहणी केली. मंदिर परिसरात सुरु असलेल्या पुनर्बांधणी कामांचा त्यांनी आढावा घेतला. यावेळी उपस्थित असलेल्या अधिकाऱ्यांनी त्यांना कामाच्या प्रगतीची माहिती दिली. त्याशिवाय मंदिर परिसरात उपस्थित असलेल्या अनेक लोकांशी पंतप्रधानांनी संवाद साधला.
उत्तराखंड येथे 2013 साली झालेल्या भीषण भूस्खलनानंतर आणि पुरामुळे झालेल्या पडझडीनंतर या मंदिर परिसरात पुनर्बांधणीचे काम जोमाने सुरु आहे.
N.Sapre/R.Aghor/P.Kor